স্টাফ রিপোর্টার ॥ পঁচা ও মেয়াদোত্তীর্ণ খেজুরে সয়লাব হয়ে গেছে রমজানের বাজার। এক বছর আগে মেয়াদোত্তীর্ণ হয়ে যাওয়া খেজুর দেদারসে বিক্রি হচ্ছে হবিগঞ্জ দেশের বিভিন্ন বাজারে। অতি মুনাফার আশায় এসব খেজুর বিক্রি করা হচ্ছে। জানা গেছে, চলতি রমজানে জেলা প্রশাসনের পক্ষ থেকে বিভিন্ন এলাকায় ভ্রাম্যমান আদালত পরিচালনা করা হলেও এখনো পর্যন্ত কোনো মেয়াদোত্তীর্ণ খেজুর জব্দ হয়নি। গত বছর রমজানের বাজারে বিভিন্ন ফলমুলে ফরমালিন ধরা পড়ায় বেশ ঘটা করেই ভ্রাম্যমান আদালত পরিচালনা করা হয়েছিল। জরিমানা গুনার ভয়ে ওই সময় অনেক খেজুর ব্যবসায়ী খেজুর ব্যবসা ছেড়ে দেন। তাদের অনেকেই সেই ক্ষতি পুষিয়ে নিতে আবার মেয়াদোত্তীর্ণ খেজুর বাজারে ছাড়ছে। সরেজমিনে ঘুরে দেখা যায়, শহরের বিভিন্ন এলাকা ঘুরে দেখা গেছে পঁচা ও মেয়াদোত্তীর্ণ খেজুরে বাজার সয়লাব ...